PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege pentru ratificarea Acordului între Guvernul României şi Guvernul Republicii Ungare privind funcţionarea Institutului Cultural Român la Budapesta şi a Centrului Cultural al Republicii Ungare la Bucureşti, semnat la Bucureşti la 20 octombrie 2005

Proiectul  de Lege pentru ratificarea Acordului între Guvernul României şi Guvernul Republicii Ungare privind funcţionarea Institutului Cultural Român la Budapesta şi a Centrului Cultural al Republicii Ungare la Bucureşti, semnat la Bucureşti la 20 octombrie 2005 (P.L.-X 47/2006) a fost transmis  Comisiei pentru cultură, arte, mijloace de informare în masă, cu adresa nr. P.L-X 47 din 13 februarie 2006.
Comisia pentru cultură, arte, mijloace de informare în masă a fost sesizată în fond cu acest proiect de Lege, în procedură de urgenţă,  spre avizare fiind transmis  Comisiei pentru politică externă, Comisiei pentru buget finanţe şi bănci şi Comisiei juridice, de disciplină şi imunităţi. Au  fost primite avize favorabile, în forma prezentată, din partea celor trei comisii sesizate, spre dezbatere şi avizare. În redactarea raportului, Comisia a ţinut cont de avizul favorabil, nr. 177/02.02.2006 emis de Consiliul Legislativ.

Potrivit prevederilor art. 73  din Constituţia Românie, republicată, proiectul de Lege face parte din categoria legilor ordinare.
Proiectul de Lege a fost dezbătut în şedinţa Comisiei din ziua de 28 februarie 2006. 

În conformitate cu prevederile art. 54 şi art. 55 din Regulamentul Camerei Deputaţilor, republicat, din partea Guvernului, au participat la lucrările Comisiei,  d-nul Ioan Onisei, secretar de stat în Ministerului Culturii şi Cultelor, d-nul Liviu Bleoca director adjunct în Ministerului Afacerilor Externe, iar din partea Institutului Cultural Român, d-na Tania Radu, vicepreşedinte.

 La lucrările Comisiei au fost prezenţi 20 de deputaţi, din totalul de 21 de membri ai Comisiei.
Raportul Comisiei a fost adoptat cu unanimitatea voturilor celor prezenţi în sală în momentul votării.


Potrivit art. 75 din Constituţia României, republicată, Camera Deputaţilor este prima Cameră sesizată.

În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru ratificarea Acordului între Guvernul României şi Guvernul Republicii Ungare privind funcţionarea Institutului Cultural Român la Budapesta şi a Centrului Cultural al Republicii Ungare la Bucureşti, semnat la Bucureşti la 20 octombrie 2006, în forma prezentată.

